Tarjei Svalastog

Tarjei Nøstvold Svalastog (født 30. juli 1998 i Kristiansand) er en norsk danser og realitydeltaker. Han ble kjent som proffdanser i Skal vi danse i 2020, hvor han har vært med i fire sesonger. Vinteren 2023 var han deltager i Forræder, hvor han kom på delt andreplass sammen med Evelina Moholt, bak vinneren Aslak Maurstad. Per dags dato jobber han også som markedskonsulent i Norges Danseforbund.

Dansekarriere 
Svalastog startet med sportsdans da han var seks år gammel. Som danser har han tatt fire NM-gull og en fjerdeplass i nordeuropeisk U19-mesterskap i latin. Han har konkurrert i både VM og EM før la han opp som aktiv danser i 2020.

Skal vi danse 
Høsten 2020 gjorde Svalastog sin debut i Skal vi danse som proffdanser. Han danset med programleder og radiovert Siri Kristiansen, paret kom på syvendeplass. 

Høsten 2021 danset han seg programleder og tidligere sportsanker Siri Avlesen-Østli, paret kom på tredjeplass. 

Høsten 2022 danset med influenser Martine Lunde i All Stars-sesongen av Skal vi danse, paret kom på tiendeplass. Senere ble han dansepartneren til programleder Katrine Moholt, fordi Egor Filipenko pådro seg en skade. Moholt og Svalastog kom på femteplass.

Høsten 2023 danser han med sanger og skuespiller Ulrikke Brandstorp.

Referanser 

Norske dansere
Norske realitydeltakere